CELEX: 62012TN0118
Language: lv
Date: 2012-03-14 00:00:00
Title: Lieta T-118/12: Prasība, kas celta 2012. gada 14. martā — ANKO /Komisija

12.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 138/19
            
         Prasība, kas celta 2012. gada 14. martā — ANKO/Komisija
   (Lieta T-118/12)
   2012/C 138/36
   Tiesvedības valoda — grieķu
   
      Lietas dalībnieki
   
   
      Prasītāja:
      ANKO Anonymos Etairia Antiprosopeion Emporiou kai Viomichanias (Atēnas, Grieķija) (pārstāvis — V. Christianos, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atzīt, ka, nesamaksājot tādas finanšu palīdzības atlikušo daļu EUR 6 752,74 apmērā, kas prasītājai bija piešķirta līguma “PERceptive Spaces promoting iNdependent Aging (PERSONA)” ietvaros, Komisija ir pārkāpusi savas līgumsaistības;
            
         
               —
            
            
               piespriest Komisijai no šīs prasības paziņošanas brīža samaksāt prasītājai naudas summu EUR 6 752,74 apmērā attiecībā uz izmaksām, kuras tai bija radušās ceturtajā projekta PERSONA atsauces periodā, pieskaitot galvenā līguma II pielikuma II.28. noteikuma 7. punktā paredzētos procentus;
            
         
               —
            
            
               piespriest Komisijai atlīdzināt prasītājai radītos tiesāšanās izdevumus.
            
         
      Pamati un galvenie argumenti
   
   Šī prasība ir par Komisijas atbildību saskaņā ar LESD 272. pantu saistībā ar līgumu Nr. 045459, lai izpildītu projektu “PERceptive Spaces promoting iNdependent Aging (PERSONA)”.
   It īpaši prasītāja apgalvo, ka, lai arī tā ir pilnībā un pienācīgi izpildījusi savas līgumsaistības, Komisija bez tiesībām to darīt, un pārkāpjot iepriekš minēto līgumu un labas ticības principu, ir apturējusi samaksas veikšanu ANKO. Tādējādi ANKO uzskata, ka Komisijai ir jāsamaksā naudas summa EUR 6 752,74 apmērā, kurai pieskaitīti galvenā līguma II pielikuma II.28. noteikuma 7. punktā paredzētie procenti.